KOMMISSIONENS BESLUTNING

af 28. juli 1999

om økonomisk støtte fra Fællesskabet til oplagring i Frankrig, Italien og Det Forenede Kongerige af antigen til fremstilling af mund- og klovesygevacciner

(meddelt under nummer K(1999) 2449)

(Kun den engelske, den franske og den italienske udgave er autentiske)

(EØS-relevant tekst)

(1999/584/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 1258/1999(2), særlig artikel 14, og

ud fra følgende betragtninger:

(1) I henhold til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner(3) er oprettelse af antigenbanker en del af Fællesskabets arbejde med oprettelse af EF-beredskabslagre af mund- og klovesygevacciner;

(2) i henhold til artikel 3 i nævnte beslutning er "Laboratoire de pathologie bovine du Centre national d'études vétérinaires et alimentaires" i Lyon i Frankrig, "Istituto Zooprofilattico Sperimentale di Brescia" i Italien og "Institute for Animal Health" i Pirbright i Det Forenede Kongerige udpeget til antigenbanker for EF-beredskabslagrene;

(3) disse antigenbankers funktioner og opgaver er anført i artikel 4 i nævnte beslutning; det er en betingelse for ydelsen af fællesskabsstøtte, at antigenbankerne udfører disse funktioner og opgaver;

(4) Fællesskabet bør yde økonomisk støtte til disse banker for at sætte dem i stand til at udføre de nævnte funktioner og opgaver i 1998;

(5) af budgetmæssige årsager bør fællesskabsstøtten ydes for ét år ad gangen;

(6) i tilsynsøjemed finder artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik(4), senest ændret ved forordning (EF) nr. 1287/95(5), anvendelse;

(7) de i denne beslutning fastsatte foranstaltninger er i overensstemmelse med udtalelse afgivet af Den Stående Veterinærkomité -

VEDTAGET FØLGENDE BESLUTNING:

Artikel 1

1. Fællesskabet yder økonomisk støtte til Frankrig til oplagring af antigen til fremstilling af mund- og klovesygevacciner.

2. "Laboratoire de pathologie bovine du Centre national d'études vétérinaires et alimentaires" i Lyon i Frankrig opbevarer det beredskabslager af antigen, der er omhandlet i stk. 1. Bestemmelserne i artikel 4 i beslutning 91/666/EØF finder anvendelse.

3. Fællesskabets økonomiske støtte andrager højst 40000 EUR for tidsrummet fra 1. januar til 31. december 1999.

Artikel 2

1. Fællesskabet yder økonomisk støtte til Italien til oplagring af antigen til fremstilling af mund- og klovesygevacciner.

2. "Istituto Zooprofilattico Sperimentale di Brescia" i Italien opbevarer det beredskabslager af antigen, der er omhandlet i stk. 1. Bestemmelserne i artikel 4 i beslutning 91/666/EØF finder anvendelse.

3. Fællesskabets økonomiske støtte andrager højst 40000 EUR for tidsrummet fra 1. januar til 31. december 1999.

Artikel 3

1. Fællesskabet yder økonomisk støtte til Det Forenede Kongerige til oplagring af antigen til fremstilling af mund- og klovesygevacciner.

2. "Institute for Animal Health" i Pirbright i Det Forenede Kongerige opbevarer det beredskabslager af antigen, der er omhandlet i stk. 1. Bestemmelserne i artikel 4 i beslutning 91/666/EØF finder anvendelse.

3. Fællesskabets økonomiske støtte andrager højst 20000 EUR for tidsrummet fra 1. januar til 31. december 1999.

Artikel 4

1. Den i artikel 1, stk. 3, artikel 2, stk. 3, og artikel 3, stk. 3, omhandlede økonomiske fællesskabsstøtte udbetales, når den pågældende medlemsstat har fremlagt dokumentation for, at ogaverne faktisk er blevet udført.

2. Den i stk. 1 omhandlede dokumentation skal forelægges Kommissionen inden den 1. marts 2000 og omfatte følgende:

a) tekniske oplysninger om:

- det oplagrede antigens mængde og type (lagerlister)

- det benyttede oplagringsudstyr (beholdernes type, antal og kapacitet)

- eksisterende sikkerhedssystemer (temperaturkontrol, tyverisikring)

- forsikringsordninger (brand, ulykke)

b) økonomiske oplysninger (udfyldelse af det i bilaget viste skema).

Artikel 5

Artikel 8 og 9 i forordning (EØF) nr. 729/70 finder anvendelse med de fornødne ændringer.

Artikel 6

Denne beslutning er rettet til Den Franske Republik, Den Italienske Republik og Det Forenede Kongerige Storbritannien og Nordirland.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.

(3) EFT L 368 af 31.12.1991, s. 21.

(4) EFT L 94 af 28.4.1970, s. 13.

(5) EFT L 125 af 8.6.1995, s. 1.

BILAG

Økonomiske oplysninger om oplagringen af antigen til fremstilling af mund- og klovesygevacciner

>PIC FILE= "L_1999221DA.001402.EPS">